CELEX: 62011CA0226
Language: sk
Date: 2012-12-13 00:00:00
Title: Vec C-226/11: Rozsudok Súdneho dvora (druhá komora) z  13. decembra 2012 (návrh na začatie prejudiciálneho konania, ktorý podal Cour de cassation — Francúzsko) — Expedia Inc./Autorité de la concurrence a i. [Hospodárska súťaž — Článok 101 ods. 1 ZFEÚ — Kartel — Citeľný charakter obmedzenia — Nariadenie (ES) č. 1/2003 — Článok 3 ods. 2 — Vnútroštátny orgán pre ochranu hospodárskej súťaže — Postupy, ktoré môžu ovplyvniť obchod medzi členskými štátmi — Stíhanie a sankcionovanie — Neprekročenie prahových hodnôt podielov na trhu uvedených v oznámení „de minimis“ — Obmedzenia na základe cieľa]

9.2.2013   
            
            
               SK
            
            
               Úradný vestník Európskej únie
            
            
               C 38/6
            
         Rozsudok Súdneho dvora (druhá komora) z 13. decembra 2012 (návrh na začatie prejudiciálneho konania, ktorý podal Cour de cassation — Francúzsko) — Expedia Inc./Autorité de la concurrence a i.
   (Vec C-226/11) (1)
   
   (Hospodárska súťaž - Článok 101 ods. 1 ZFEÚ - Kartel - Citeľný charakter obmedzenia - Nariadenie (ES) č. 1/2003 - Článok 3 ods. 2 - Vnútroštátny orgán pre ochranu hospodárskej súťaže - Postupy, ktoré môžu ovplyvniť obchod medzi členskými štátmi - Stíhanie a sankcionovanie - Neprekročenie prahových hodnôt podielov na trhu uvedených v oznámení „de minimis“ - Obmedzenia na základe cieľa)
   2013/C 38/05
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Cour de cassation
   
      Účastníci konania pred vnútroštátnym súdom
   
   
      Žalobkyňa: Expedia Inc.
   
      Žalovaní: Autorité de la concurrence, Ministre de l’Économie, de l’Industrie et de l’Emploi, Société nationale des chemins de fer français (SNCF), Voyages-SNCF.Com, Agence Voyages-SNCF.Com, VFE Commerce, IDTGV
   
      Predmet veci
   
   Návrh na začatie prejudiciálneho konania — Cour de cassation (Francúzsko) — Výklad článku 101 ods. 1 ZFEÚ a článku 3 ods. 2 nariadenia Rady (ES) č. 1/2003 zo 16. decembra 2002 o vykonávaní pravidiel hospodárskej súťaže stanovených v článkoch 81 a 82 Zmluvy (Ú. v. ES L 1, s. 1; Mim. vyd. 08/002, s. 205) — Vzťah medzi článkami 101 ZFEÚ a 102 ZFEÚ a vnútroštátnym právom hospodárskej súťaže — Možnosť vnútroštátnych súdov a orgánov pre hospodársku súťaž stíhať a sankcionovať kartelové dohody, ktoré môžu ovplyvniť obchod medzi členskými štátmi, ale ktoré nedosahujú prahové hodnoty podielu na trhu stanovené Komisiou — Kartelová dohoda s protisúťažným cieľom
   
      Výrok rozsudku
   
   Článok 101 ods. 1 ZFEÚ a článok 3 ods. 2 nariadenia Rady (ES) č. 1/2003 zo 16. decembra 2002 o vykonávaní pravidiel hospodárskej súťaže stanovených v článkoch 81 [ES] a 82 [ES] sa majú vykladať v tom zmysle, že nebránia tomu, aby vnútroštátny orgán pre hospodársku súťaž uplatnil článok 101 ods. 1 ZFEÚ na dohodu medzi podnikmi, ktorá môže ovplyvniť obchod medzi členskými štátmi, ale ktorá nedosahuje prahové hodnoty stanovené Európskou komisiou v oznámení o dohodách menšieho významu, ktoré neobmedzujú významne hospodársku súťaž podľa článku 81 ods. 1 [ES] (de minimis), ak táto dohoda predstavuje citeľné obmedzenie hospodárskej súťaže v zmysle tohto ustanovenia.
   
      (1)  Ú. v. EÚ C 211, 16.7.2011.